Platter kan også lages som suvenirer for å minnes bestemte steder, begivenheter eller jubileer. Dekorative tallerkner i porselen, keramikk, sølvplett og andre materialer kan også stilles ut som pynt på skjenker, kommoder og liknende. Ifølge tradisjonen ga man tjenerskapet en tallerken fylt med godter og disse ble ofte hengt på veggen etter det spiselige var fortært. Disse plattene kan opprinnelig ha tilhørt fine serviser og blitt brukt til å spise på.